Μάρκος Νάτσινας

Ο Μάρκος Νάτσινας (Σιάτιστα, 1925 - Οξφόρδη, 23 Απριλίου 2001) ήταν Έλληνας δικηγόρος και πολιτικός, βουλευτής και υπουργός επί ΠΑΣΟΚ.

 Σπουδές και καριέρα 
Από οικογένεια δικηγόρων, ο πατέρας του, Ιωάννης, ήταν ο πρώτος πρόεδρος του δικηγορικού συλλόγου Κοζάνης το 1918. Ο Μάρκος σπούδασε Νομικά στο Αριστοτέλειο Πανεπιστήμιο Θεσσαλονίκης.

Το 1977 ορκίστηκε βουλευτής Κοζάνης μετά την έκπτωση του Δαβιδόπουλου. Κέρδισε για πρώτη φορά τις εκλογές του 1981 και επανεξελέγη το 1985. Υπηρέτησε ως βουλευτής ως τον Ιούνιο του 1989.Ιστοσελίδα Βουλής των Ελλήνων- Κοινοβουλευτική δραστηριότητα βουλευτών από τη Μεταπολίτευση ως σήμερα.

Ο Νάτσινας ήταν αντιπρόεδρος της Βουλής από το 1981 ως το 1985in.gr, «Έφυγε» ο πρώην υπουργός του ΠΑΣΟΚ Μάρκος Νάτσινας, 27-4-2001.. Από τις 25 Απριλίου ως τις 31 Οκτωβρίου 1986Γενική Γραμματεία Κυβερνήσεως ο Νάτσινας υπηρέτησε στην κυβέρνηση του Ανδρέα Παπανδρέου ως υπουργός Βιομηχανίας, Ενέργειας και Τεχνολογίας.

 Θάνατος 
Πέθανε στο Ηνωμένο Βασίλειο το 2001 και κηδεύτηκε από το Α΄ Νεκροταφείο στις 28 Απριλίου 2001. Ήταν παντρεμένος με τη δικηγόρο Ειρήνη Νάτσινα και απέκτησαν 2 παιδιά.

 Παραπομπές 

Κατηγορία:Βουλευτές Κοζάνης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Βιομηχανίας, Ενέργειας και Τεχνολογίας